title: Mariano Coronas Cabrero
text: Mariano Coronas Cabrero (A Buerda (Sobrarbe), chulio de 1954) ye un mayestro d'educación primaria chubilau, pedagogo, bibliotecario, escritor y editor aragonés.
  
  Dende 1980 edita a revista trimestral El Gurrión, con más de 150 numeros publicaus dica l'inte.
  
  Biografía 
  
  Comenzó a treballar de mayestro de primaria en 1974 en a escuela de Boltanya. A l'anyo siguient se'n fue ta l'Aínsa, pero le pilló o servicio militar. Quan en tornó, s'incorporó de mayestro interino en a escuela de Tamarite. En 1977 marcha por treslau ta Canovelles (provincia de Barcelona) aon exercerá de mayestro en os siguients quatro cursos. En setiembre de 1981 dentra en a escuela publica Miguel Servet de Fraga pa comenzar o curso, y ye en ixe colechio aon que ha treballau dica que se i chubiló en verano de 2014.
  
  Persona inquieta y docente vocacional, fizo parte en o Movimiento de Renovación Pedagochica «Aula Libre», en o qual yera o coordinador de publicacions. Tamién ha estau miembro d'a chunta directiva d'o Centro d'Estudios de Sobrarbe (CES) dende que se fundó en 1994 dica 2016.
  
  As bibliotecas 
  
  Mariano Coronas participó en que se metese a funcionar a biblioteca escolar d'o Miguel Servet de Fraga, en o curso 1987-88, y tamién ha estau encargau y curador principal d'a biblioteca municipal d'a Buerda dende que se metió en servicio. Ha estau coordinador de cursos a distancia sobre bibliotecas escolars y ha espublicau sobre iste tema pa otros formadors.
  
  Gran enamorau d'os libros, d'os que diz que le sedución dende chicorrón, siempre ha mirau de compartir y divulgar l'amor por a lectura y a escritura entre os suyos alumnos y personas cercanas.
  
  En ista dirección: http://servetbiblio.blogspot.com/ se pueden trovar más de 400 post relacionaus con a biblioteca escolar, escritos por Mariano durante una miajeta más de una cinquena d´años.
  
  El Gurrión 
  
  Mariano Coronas ye l'artífiz de a revista cultural El Gurrión, que se fundó en 1980 y s'ha feto sin falta dende alavetz por cada trimestre. A revista ye cultural y etnolochica, y anque en primeras se feba pa la localidat de a Buerda, con os anyos tiene suscriptors d'un ambito que va más t'allá que lo comarcal. S'edita a traviés de l'Asociación Cultural "El Gurrión".
  
  En l'anyo 2008 a revista recibió o premio Félix de Azara de a Diputación Provincial de Uesca, en a modalidat de Medios de comunicación social.
  
  En o mes de noviembre de 2020, El Gurrión plegó ta o lumero 161, justo cuan feba 40 añadas de o suyo nacimiento. “40 años soltando gurriones” (1980-2020)
  
  Premios 
  
  2001: Premio «FLA-Cultural», en a Feria d'o Libro Aragonés de Monzón por o treballo feto con El Gurrión.
  2004: Mención Honorifica en os Premios Nacionales de Innovación Educativa, compartida con o equipo d'o Seminario Biblioteca y Literatura Infantil.
  2005: Cruz de José de Calasanz a o merito educativo, por o Gubierno d'Aragón.
  2006: Cinquena posición en o certamen Altoaragoneses del Año 2005, sección cultura, que nombra o Diario del Alto Aragón, por a candidatura de l'Asociación Cultural "El Gurrión".
  2006: Primer Premio Nacional de Buenas Practicas para la Dinamización e Innovación de Bibliotecas Escolares, a la biblioteca escolar del CEIP MIguel Servet de Fraga.
  2008: Primer premio "Félix de Azara", sección Medios de Comunicación Social, por a revista El Gurrión.
  2012: Primer premio "Félix de Azara", sección escolar, a la biblioteca escolar d'o CEIP Miguel Servet de Fraga.
  
  Referencias
  
  Vinclos externos 
  
   La cadiera de Macoca, web feita por Mariano Coronas.
   Gurrión.blogia.com, blog personal de Mariano Coronas.
  
  Mayestros d'Aragón
  Escritors d'Aragón
  Pedagogos d'Aragón
  1954 (naixencias)
  Naixius d'a Buerda
  Miembros d'o Centro d'Estudios de Sobrarbe
  Premios Félix de Azara